b'\n_START_ARTICLE_\nKiurpipas\n_START_SECTION_\nIstorija\n_START_PARAGRAPH_\nGyvenviet\xc4\x99 \xc4\xafk\xc5\xabr\xc4\x97 pranc\xc5\xabz\xc5\xb3 kolonistai. 1858 m. Kiurpipe gyveno apie 200 \xc5\xbemoni\xc5\xb3. Miestas i\xc5\xa1augo XIX a. 7-ajame de\xc5\xa1imtmetyje, kai Port Luise kilo maliarijos epidemija ir miesto gyventojai \xc4\x97m\xc4\x97 keltis \xc4\xaf Kiurpip\xc4\x85. 1865 Kiurpipe buvo atidaryta gele\xc5\xbeinkelio linija, sujungusi miest\xc4\x85 su sostine. 1871 m. \xc4\xafsteigtas Karali\xc5\xa1kasis koled\xc5\xbeas. 1878 m. \xe2\x80\x93 turgus. XIX a. 9-ajame de\xc5\xa1imtmetyje miesto gyventoj\xc5\xb3 skai\xc4\x8dius pasiek\xc4\x97 ma\xc5\xbedaug 10 000. 1890 m. Kiurpipui buvo suteiktos miesto teis\xc4\x97s ir \xc4\xafkurta administracin\xc4\x97 taryba. 1889\xe2\x80\x931904 m. miest\xc4\x85 nusiaub\xc4\x97 viduri\xc5\xb3 \xc5\xa1iltin\xc4\x97s epidemija. 1913 m. mieste buvo \xc4\xafkurtas botanikos sodas, 1917 m. \xe2\x80\x93 vie\xc5\xa1oji biblioteka, 1937 m. \xe2\x80\x93 kino teatras. XX a. 4-ajame de\xc5\xa1imtmetyje buvo nusausinta daug aplinkini\xc5\xb3 pelki\xc5\xb3. 1968 m. miesto taryba \xc4\xafgijo savivaldyb\xc4\x97s status\xc4\x85.\n_START_SECTION_\n\xc4\xae\xc5\xbeymyb\xc4\x97s\n_START_PARAGRAPH_\nMieste yra 1902 m. rotu\xc5\xa1\xc4\x97, vadinama \xe2\x80\x9eHotel de Ville\xe2\x80\x9c, 1917 m. m\xc5\xabrin\xc4\x97 Karnegio biblioteka, kurioje saugoma vertinga XVIII\xe2\x80\x93XIX a. Indijos vandenyno sal\xc5\xb3 dokument\xc5\xb3 kolekcija, 1871 m. \xc5\xa0v. Teres\xc4\x97s ba\xc5\xbeny\xc4\x8dia, 1912 m. Kiurpipo Karali\xc5\xa1kasis koled\xc5\xbeas, 1922 m. paminklas ne\xc5\xbeinomam kareiviui, botanikos sodas. Daugiausiai lankytoj\xc5\xb3 sulaukia miegan\xc4\x8dio Tru o Serfo ugnikalnio krateris, nuo kurio taip pat atsiveria Kiurpipo panorama ir matosi aplinkiniai miestai.\n_START_SECTION_\nMiestai dvyniai\n_START_PARAGRAPH_\nKastel Gandolfas, Italija'